**PRAVILA OBNAŠANJA**

(ETIČNI KODEKS)

1 člen

Tarok je miselna, družabna igra, kjer so si igralci med posameznimi igrami v različnih razmerjih

 ( samostojni igralec, igralec kot partner ali vsi samostojni igralci ).

Ta pravila določajo načine obnašanja igralcev: do soigralcev, gostov in drugih oseb za igralno mizo,  v tekmovalnem prostoru in izven teh prostorov ter ukrepe sodnikov po načelu nič tolerance.

2.člen

Igralci so dolžni upoštevati vsebino teh pravil na vseh tekmovanjih, kjer jih organizira Tarok zveza Slovenije (TARZS) na območju Republike Slovenije ali izven nje.

3.člen

Vsak igralec mora biti dostojen do drugih igralcev, gostov in drugih oseb na tekmovanjih: pred, med in po tekmovanjih.

Igralci za igralno mizo ali v igralnem prostoru ne smejo biti:

          opiti ali zasvojeni z drugimi substancami,

          nesramni ali nasilni,

         glasni tako, da motijo igralce na sosednjih mizah,

         nadležni z opaskami,

         maščevalni in

         moteči za igralce na drugih igralnih mizah in glasni s komentiraji njihovih iger ali biti učiteljski.

Sodnik pisno prijavi Častnemu razsodišču pri TARZS igralca, ki neupravičeno zapusti turnir za DP za posameznike.

4. člen

Vsi sodelujoči na tekmovanjih morajo upoštevati načelo tolerance.

Vsebina tega načela:

         pred začetkom tekmovanja sodnik seznani vse igralce na dostojno obnašanje in opozori, da igralec ob zaznavi kršitve iz člena 3. tega pravila, drugega igralca, takoj pokliče sodnika;

         sodnik mora ugotiviti morebitne kršitve iz člena 3. tega pravila in glede na težo kršitve lahko ukrepa: opomni igralca oziroma vse igralce za igralno mizo.

V primeru ponovnega opomina istega igralca na posamezne kršitve iz člena 3. tega pravila, ga sodnik odstrani iz igralnega prostora.

V primeru odstranitve igralca iz igralnega prostora, se črta rezultat tega kroga. Ostalima igralcema se prizna  100 razlike točk in vsakemu 2 točki.

V primeru ukrepa, odstranitve iz igralnega prostora, mora sodnik podati pisno prijavo takega igralca Častnemu razsodišču pri TARZS.

5. člen

Igralec, ki ga sodnik odstrani iz igralnega prostora, zaradi kršitve člena 3. tega pravila, ne more igrati na naslednjem turnirju za državno prvenstvo v taroku za posameznike.

6. člen

Z dnem sprejetja teh pravil preneha veljati: KODEKS igralcev taroka – članov Tarok zveze Slovenije z dne 6.12.2003.

Šmarjetna gora pri Kranju, dne 5.4.2014

                                                                                                   PREDSEDNIK TARZS:

                                                                                                   Bojan ŠTERN